LidanRubinov/Halacha-QA huggingface dataset:
שאלה: הנאה ממעשה שבת ואין עושין מצוות חבילות: לכבוד הרה"ג דב ליאור שליט"א. בענין הנאה ממעשה שבת: א. מתי יש להמתין במוצש"ק עד בכדי שיעשו ומתי לא ומתי יש לנסות להחזיר את המצב לקדמותו? ב. מי ששטף כלי באיסור ע"י ספוג בשבת, איך יהיה אפשר להשתמש בכלי? ג. מי ששטף כלים ועבר על איסור מכין משבת לחול, איך יהיה אפשר להנות מהכלי? לגבי אין עושין מצוות חבילות חבילות, האם מי שעולה לתורה או קורא בתורה יכול להחשיב את קריאתו כשניים מקרא וא תרגום?
תשובה: א. לפי שיטת הרמב"ם והמחבר, נוכרי שעשה מלאכה לצורך יהודי צריך להמתין בכדי שיעשו במוצאי שבת. ואומר הרמב"ם שחוששים שפעם הבאה יאמר לו שוב לעשות מלאכה. אבל יהודי שעשה מלאכה בשוגג בשבת, במוצאי שבת מותר מיד. הגר"א פוסק שאם אדם עשה מלאכה בשבת בשוגג אפילו באיסור תורה, מותר אפילו בשבת להנות ממנה. המשנה ברורה מכריע, שאם זה צורך גדול אפשר לסמוך על הגר"א. אבל לכתחילה יש לסמוך על שיטת מרן המחבר, שביהודי שעושה מלאכה מותר מיד ולא צריך להמתין בכדי שיעשו, כי ביהודי אנחנו לא חוששים שיאמר לו שיעשה מלאכה בשבת. מדובר על יהודי ששומר שבת ואפילו יאמרו לו מי אמר ישעשה מלאכה בשבת. בנוכרי מחמירים יותר מאשר ביהודי. ב. הוא לא ידע שזה אסור ובשוגג זה מותר. ג. אם ידע שהדבר אסור ובכל זאת עשה, אין להנות מהכלים בשבת. אם לא ידע שזה אסור או שחשב שזה מותר, יהיה מותר בשבת. כי מי שעבר על איסור דרבנן בשוגג בשבת, לפי הכרעת הגר"א והמשנה ברורה, מותר להנות אפילו בשבת עצמה. ד. כן, זה לא נחשב מצוות חבילות חבילות ומותר.
שאלה: נישואי בת כהן לגר: האם בת כהן יכולה להנשא לגוי שהתגייר? והאם ישנה בעיה הלכתית בנושא?
תשובה: אם התגייר כהלכה מותר.
שאלה: סילונית בשבת: בתחילה היא מורידה דם ואולי זה בעייתי כמו צחצוח שגם לאחר שמוריד דם אסור להשתמש בו (למיטב ידיעתי.) אז אולי אותו דבר. השאלה נשאלה בהמשך לשאלה "סילונית בשבת"
תשובה: אם בוודאות יוצא דם, אסור בשבת.
שאלה: ישיבה מעורבת וברכת הגומל: כבוד הרב האם יש בעיה בישיבה מעורבת בחתונה? נדגיש שהישיבה היא של המשפחות ולא החברים. שאלה נוספת, נסעתי בטרמפ שנסע במהירות מופרזת. הנהג לא שמר מספיק מרחק מן הרכב שלפניו וכמעט התנגש בו. האם עלי לברך הגומל? אם כן, האם זה רשות או חובה. אם לא, איך אפשר להודות לה על הצלתי?
תשובה: יש כאלה שמחמירים אבל אם לא כל הציבור נמצא ברמה כזאת שיבין את זה, אז אם כל משפחה ומשפחה יושבת ביחד אין לעשות מזה עניין.
שאלה: הפסק במהלך השתיה: כאשר אני מברך שהכל על שתיה, וכוונתי גם על המשך השתיה במהלך היום כאשר אני נמצא באותו מבנה ועובר מדי פעם מחדר לחדר. א. האם נכון שהמעבר מחדר לחדר אינו מהווה הפסק? ב. האם במקרה שנכנסתי לשירותים זה מהווה הפסק ועלי לברך שוב על השתיה? (במקרים מסויימים ברור לי שאמשיך לשתות אח"כ)
תשובה: אם היה בדעתו מתחילה לכך אין הדבר מהווה הפסק, ואפ' לשירותים.
שאלה: כמות הנוזלים בחימום בשבת: לכבוד הרה"ג דב ליאור 1. מה שיעור הנוזלים (רוטב) שיכולים להימצא אם בכלל, בתבשיל קר שמחומם על פלטה בשבת בבוקר? 3. מה הדין במקרה של אדם שיצא ממקלחת בלי ליטול ידים ובירך על אוכל? האם מותר לו להמשיך לאכול או שהוא צריך לברך שנית? 5. האם מותר להכין טחינה בשבת?
תשובה: 1. אם יש קציצות וכדומה ויש בזה קצת רוטב, אם זה בכמות כזאת שאדם לא משתמש בזה אז הולכים אחרי עקרו של תבשיל ועיקרו זה דבר גושי ומותר יהיה לחמם אותו על הפלטה. אבל אם יש שם גם רוטב וברוטב זה משתמשים בכדי לשים אותו על האורז וכד', אז נמצא שהוא מחמם גם דבר גושי וגם דבר נוזלי. ובמקרה זה, יחמם רק את הדברים הגושיים בלבד ולא את הנוזל שנמצא שם. 2. לברך שנית ודאי שלא. נטילת ידיים לסעודה צריכים רק אם הוא אוכל לחם אבל אם הוא אוכל דברים אחרים הנטילה היא רק לצורך נקיות וכיוון שהוא יצא נקי מהמקלחת והוא לא אוכל לחם אז הוא לא צריך ליטול ידים בכדי לברך. 3. כן, טחינה זה ההיפך מלישה. לישה זה לדבר גושי ואתה שם נוזל וע"י הנוזל אתה מדבק את הגושים. בטחינה זה הפוך, יש גוש קשה ושופכים שמן או מיץ לימון וכדומה ואתה מדלל את הטחינה באמצעות כף או סכין וזה מותר.
שאלה: מהו מנהג מהתורה: לכבוד הרב. מה פירוש מנהג מהתורה? האם אין אילו הגדרות הפוכות? השאלה נשאלה בהמשך לשאלה "כיסוי מדאורייתא או מדרבנן"
תשובה: התורה רואה בכיסוי הראש נוהג מכובד לנשים נשואות ובפריעתו ביזיון. ממילא חל על שער הראש דין ערווה מהתורה.
שאלה: לקיחת שקיות אריזה ריקות בסופרמרקט: ישנו מנהג בסיום קניה בסופרמרקט לאחר הת בקופה לקחת חופן שקיות אריזה נוספות הביתה. ראיתי הרבה אנשים שעושים זאת, ולא העירו להם על כך. האם נכון לומר שהסיבה לכך היא שהעלות היא זניחה והבעלים מתיר לקחת כחלק מהשירות. מה עוד שכך שומר על הלקוחות שלו. האם הדבר מותר?
תשובה: תשובה בקצרה: הדבר אסור, עד שתשאל את המוסמך במקום האם מותר לקחת, וכמה. בהרחבה: אין הבדל בין לקיחת שקיות אריזה בסופרמרקט ללא נטילת רשות בלי ת לבין לקיחת מוצר אחר שנמצא על המדף ללא ת בשני המקרים מדובר בגזילה. הדרך היחידה המותרת היא לשאול את האחראי במקום שהוא המוסמך לדבר. לצורך עניית התשובה שאלתי באופן אישי את האחראיים בשני סניפים של רשתות שונות: חנות רשת "יש" סניף רוממה, וחנות "רמי לוי" בשער בנימין. באופן מפליא שניהם אמרו לי את אותה תשובה, שהם מרשים לקחת עד 5 שקיות ולא יותר, מחמת החשש שאולי שקית או יותר יקרעו בטרם יגיע הלקוח ליעדו. הטענות שהעלית התבררו כאינן נכונות: עלות השקיות היא גבוהה, ותאר לעצמך שכל אחד לוקח לעצמו רק עשר שקיות יותר מדי, ותכפיל במאות לקוחות ביום, ותתקבל תוצאה חודשית של עלות גבוהה, ועל כך אין שום מחילה של הבעלים. יתרה מכך, מנהל סניף "רמי לוי" אמר שהם מנסים לעקוב אחר התופעה ולמגר אותה, ופעמים רבות שהם מבקשים מאנשים להחזיר שקיות, וממילא מובן שאף אם אינם מעירים אין בכך מחילה מצידם. הרב ניר אביב
שאלה: כשרות ביצים לבנות: שמעתי שעדיף לקנות ביצים לבנות. מדוע?
תשובה: לשאלתך, עדיף לרכוש ביצים מוחתמות מאחר והתרנגולות לא הופרו.
שאלה: קניית מוצר במבצע: בחנות "הום סנטר" ניתן לקנות מס מוצרים במחיר מבצע בתנאי שאתה רוכש בחנות מעל ל-50 שקלים משאר המוצרים שבחנות. האם מותר להצטרף למישהו שכבר קונה מעל 50 שקלים משאר מוצרי החנות ולקנות דרכו את המוצר שבמבצע או שעליי לקנות בעצמי ב-50 ש"ח משאר מוצרי החנות ואז לקנות את המוצר שבמבצע?
תשובה: לא נראה לי שהם מדקדקים עד כדי כך.
שאלה: מעשר כספים למובטל: אני מובטל מזה כארבעה חודשים, ומקבל אבטלה מהלישכה. כמו"כ אישתי עובדת. ב"ה עד היום הקפדנו (גם בהיותינו רווקים) להפריש 10 מעשר כספים מהנטו שלנו, שאלותיי הן כדלהלן: 1. האם מובטל המקבל קצבת אבטלה מחוייב במעשר כספים? 2. בעוד כחודשיים (במקרה ולא אמצא עבודה עד אז), תפסק קצבת האבטלה שלי, האם אז עדיין נהיה חייבים להפריש מעשר ממשכורתה של אישתי? 3. אני מדי פעם הולך לקבל ברכה ועצה מרב מסויים, האם אפשר לשלם ביקורים אלו ממעשר כספים. במיוחד עתה שהדבר גורם לי שקט נפשי? 4. כאשר אדם משלם משכנתא, האם עדיין חלה עליו חובת מעשר כספים? על זמנך
תשובה: אם יש לכם כדי צרכיכם, מן הראוי להפריש מעשר. אם אין לכם אתם פטורים. ת עבור שרות שחייבים לשלמו לא ניתן לנכות מכספי מעשר. רק אם אינך חייב לשלמו ויש מצות צדקה לתת לאותו אדם מותר.
שאלה: לחתוך גבינות במיקסר: יש לי מקסר שאני משתמשת בו בעיקר לחיתוך ירקות. את הסלטים ירקות אנחנו בדרך כלל אוכלים בארוחה בשרית. האם מותר לי להשתמש במקסר הזה גם למוצר חלבי? כמו גבינה בולגרית או גבינה לבנה? יש לציין שאין לי שימוש בו כלל למוצר בשרי. (המקסר עשויי פלסטיק וסכינים)
תשובה: ע"י חיתוך הגבינות בסכין של המיקסר נמרח קצת שומן על הסכין וכשאת חותכת בו ירקות הן חלביות.
שאלה: טבילת מדחום לבישול: האם יש צורך לטבול מדחום לבישול כאשר קצהו עשוי מתכת ונוגע באוכל?
תשובה: נראה לי שפטורים.
שאלה: עירבוב בכף לסרוגין בין סיר בשרי לחלבי: טיגנתי במחבת חלבית שאינה בת יומה בצל (נחתך בפרווה). וערבבתי בכף עץ שאינה בת יומה, במקביל לכך טיגנתי בסיר בשרי שאינו בין יומו בצל (נחתך בפרווה) ועירבבתי עם אותה כף עץ. אציין שערבבתי מתחילת הטיגון לסירוגין בין המחבת לסיר. לאחר שסיימתי לטגן בסיר הוספתי עליו מים למרק אך אני לא יודע אם יש בו שישים. האם הבצל מותר באכילה? אם לא, האם הכף צריכה הכשרה?
תשובה: לא נראה לי שצריך לחשוש. וגם הכף לא צריכה הכשרה.
שאלה: אכילת לחם בידיים רטובות: האם מותר לאכול לחם בידיים רטובות מהנטילה? ומה עם ידיים רטובות שלא מן הנטילה?
תשובה: אין לאכול לחם בידים רטובות אלא יש לנגבן היטב. יש לנגבן אף אם הידים רטובות לא מחמת הנטילה.  שו"ע קנח יב ומ"ב שם לחשוש לטעם שהניגוב משום נקיון ולא רק משום טהרה
שאלה: אזכרת 11 חודש לאחר שנה מעוברת: אבי נפטר במוצש"ק אור לכ"ג אדר א תשע"א. מתי עלינו לערוך אזכרות 11 חודש ושנה? האם עורכים גם אזכרה בחודש 12 וגם ביום הפטירה באדר בשנה הראשונה? מה המנהג המדוייק ב11 חודש (אני טוענת שצריך לערוך אזכרה בכ"ב טבת ולעלות להר בכ"ג טבת ואילו אחותי טוענת שעושים אזכרה בשבט ובאדר)
תשובה: אזכרת 11 חודש יש לעשות בכג בטבת. מנהגי האבלות נמשכים עד לכב בשבט. אזכרת השנה, למנהג הספרדים יש לעשות בתום 12 חודש, כג בשבט, ואילו לאשכנזים בתאריך הפטירה, כג באדר.
שאלה: מעשר כספים לזוג צעיר: אנו זוג צעיר שהתחתן לפני כמה שבועות. אנחנו שוכרים דירה בסכום שהוא כשליש מהמשכורת המשותפת שלנו (אני עובד במשרה מלאה ואשתי סטודנטית). סכום זה לא כולל כמובן הוצאות שוטפות, כגון: ארנונה, חשמל, מים, אוכל וכו. הסכום שנשאר לנו בסוף כל חודש הולך לחסכון לטובת רכישת דירה בע"ה. ברצוננו לשאול מהו הסכום שאותו עלינו להפריש לצדקה מתוך מתנות החתונה שקיבלנו ומתוך המשכורת החודשית? יש לציין שבהיותי רווק הקפדתי לתת מעשר מכל הכנסה שלי, אך עכשיו ישנם שיקולים נוספים של רכישת דירה והקמת משפחה.
תשובה: אם בגלל המעשר לא יישאר לכם למחייתכם תפרישו רק לפי יכולתכם.
שאלה: הטמנה בשבת: לכבוד הרב, אנו לומדים בימים אלו הלכות הטמנה בשבת. רציתי לתאר לרב שני מצבים ולשאול האם מותר או אסור לעשות כן בתוך יום השבת עצמו כשהאוכל מבושל לחלוטין וסיר האוכל נמצא כבר ע"ג פלטה? 1) להניח כיסוי, כגון: מגבת, על גבי מכסה הסיר ללא עטיפתו מהצדדים כלל? 2) עטיפה מוחלטת ע"י בגדים את כל הסיר בכל צדדיו? ב מראש, ואשמח אם הרב יוכל לכוון אותי למקורות שעוסקים בתשובות לשאלות אלו.
תשובה: 1. מותר. אם לא עוטפים את רובו ולא נוגע בדפנות הקדרה זה לא נקרא הטמנה. 2. אסור. למרות שהחום לא בא מעצם הבגד אלא מלמטה בגלל שהוא שומר על החום זה נקרא הטמנה. בקיצור, הטמנה זה אם רוב הסיר מכוסה אבל אם זה רק למעלה, אפילו שהסיר עומד על הפלטה, יהיה מותר בשבת לכסותו.
שאלה: הידור בתפילין בבהמה גסה או דקה: ידוע לי כי תפילין מבהמה גסה מהודרות יותר. לאחרונה, נאמר לי שדווקא תפילין מבהמה דקה שנעשו בעיבוד מיוחד הם המהודרות יותר. והסיבה להידור בבהמה גסה היא שקשה לעבד את התפילין מהבהמה הדקה באופן המהודר. האם נכון ומה המקור?
תשובה: לא שמעתי דבר כזה. בחו"ל היה להם קשה כי לא היה להם מיכשור לכופף את העור של בהמה גסה ולכן עשו מבהמה דקה. בארץ יש עדיפות לעשות מבהמה גסה משום שהאקלים חם ואנשים מזיעים והזיעה עלולה לחדור דרך הבתים לפרשיות ולטשטש את הכתב. והיום יש את המיכשור ויודעים לכופף. לכן יש הידור יותר מבהמה גסה.
שאלה: אכילת אצל מארחים שמקפידים על הכשר רבנות: אני משתדל לאכול בכשרות מהדרין גם במסעדות וגם בקניית מוצרים לבית. 1. האם כשאני מתארח אצל מישהו שאני יודע שהוא שומר על רבנות רגילה יהיה לי מותר לאכול אצלו? 2. כשאני לא יודע על מה הוא מקפיד, האם כדאי לשאול כשיש סיכוי שיפגע או שמותר לאכול ולהסתמך על המקילים? השאלה נשאלה בהמשך לשאלה "השגחה "מהדרין"
תשובה: אין הגדרה כוללת של מהדרין מול רבנות. יש לדון בכל מוצר באופן נפרד ולברר מה יש במהדרין שאין ברבנות. למשל, מים בהכשר מהדרין במה הם מהודרים יותר ממים בהכשר הרבנות?
שאלה: שכן שלקח חלב והחזיר ביצים: שכן שקיבל ממני 2 שקיות חלב החזיר לי לאחר זמן תבנית ביצים. השכן טוען שלווה ממני ביצים ולא חלב למרות שזכור לי אחרת. שווי 2 שקיות חלב הוא כ10 ש"ח ושווי תבנית הביצים הוא 12 ש"ח. האם יש כאן חשש לאיסור ריבית? במידה וכן מה עלי לעשות?
תשובה: כיוון שלדעתך הוא פטור מהתוספת אין זה אלא מתנה. ועוד, בדברים כאלו קטנים שכנים בדרך כלל לא מקפידים וזה לא נראה כמו ריבית. כמו שלקחת שקית חלב מהשכן וכבר פתחו אותה, אתה מתבייש להחזיר לו פתוחה ולכן נותן לו שלמה. לא מקפידים על זה.
שאלה: קוואקר דק: באתר התפרסמה תשובה מלפני מספר שנים בנושא בדיקת קואקר דק. ורציתי לשאול האם המציאות השתנתה כיוון ששמעתי שזה בעייתי לברור אותו ועדיף לקנות קוואקר עבה ולטחון לבד בבית? האם זה נכון? השאלה על קווקאר שקונים לא באריזות פח (כיוון שיותר יקר) אלא בשקיות ארוזות, כאשר השקית נראת נקיה. האם יש בעיה לברור לבד?
תשובה: וברכת ד' לא ידוע לי על שינויים בבדיקות, אפשר להמשיך לבדוק על ידי נפוי ברשת ולאחר מכן להעביר את הקוואקר מצד לצד ולראות שאין בין החלקים שאריות של חרקים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: כשרות הקריאטין (Creatine): לכבוד הרב, מה לגבי קריאטין (Creatine)? ממה הוא עשוי? שמעתי שהוא עשוי במעבדה וסה"כ הוא חומר מלאכותי, עשוי ע"י מדענים. השאלה נשאלה בהמשך לשאלה " כשרות תוספים לספורטאים"
תשובה: וברכת ד' הקריטאין, יש שמגיע מבשר ודגים ויש שהוא סינטטי לחלוטין. צריך לברר בכל חברה איז סוג קריטאין הם מחזיקים. בברכת התורה והארץ הרב יהודה הלוי עמיחי מכון התורה והארץ
שאלה: נחש שמכיש בחלום: חלמתי שמכיש את בעלי נחש. זה מטריד אותי מאוד! אשמח לדעת מה ניתן לעשות.
תשובה: לא צריך לשים לב לחלומות. אנחנו לא במדרגה שהחלומות בהכרח מרמזים לנו כל מיני דברים. אולם אם החלום גורם לך לדאגה, את יכולה לעשות הטבת חלום או ללכת לבית הכנסת לשמוע ברכת כהנים ולומר אחריה את נוסח "רבונו של עולם" הנמצא בסידורי אשכנז וספרד לאחר מוסף של שלושת הרגלים. בכל מקרה, בגמרא במסכת ברכות (נז.) מופיע שהרואה נחש יצפה לפרנסה טובה ואם הכישו יצפה לכפליים. לכן אין לך מה לחשוש בכלל ובעזרת ה' תראו שפע ברכות והצלחה.
שאלה: שכחתי את הברכה: יש לי בבקשה 2 שאלות : 1. אם אני אוכל משהו ושכחתי לברך ואז נזכרתי, האם במהלך האכילה אני יכול לברך ולהמשיך לאכול? 2. כאשר אני יוצא מהשירותים ואני הולך לאכול, האם הברכה של נטילת ידיים ואשר יצר היא פותרת את הנטילה שצריך גם לאוכל? - חוזר בתשובה.
תשובה: ב"ה לך. לפי ההלכה, אדם שאכל ושכח לברך, כל רגע שהוא נזכר שהוא לא ברך הוא צריך להפסיק לרגע מהאכילה ולברך. כשיוצאים מהשירותים צריך לברך ברכת אשר יצר. במצב זה לא מברכים על נטילת ידיים. במידה ואדם נוטל ידיים לאכילה הוא מברך רק ברכת על נטילת ידיים. כשאתה יוצא משירותים ורוצה גם להתחיל לאכול, יש דיון בהלכה אם אפשר ליטול פעם אחת ולברך את שתי הברכות או שצריך ליטול פעמיים את הידיים, ובין נטילה של יציאה מהשירותים לבין הנטילה של לפני האוכל, לגעת במקום מכוסה בגוף (כגון מתחת לחולצה) וליטול שוב ואז לברך על נטילת ידיים. אם קשה לך, תוכל ליטול פעם אחת ולברך קודם אשר יצר, ולאחר מכן על נטילת ידיים, כדי שלא יהיה לך הפסק בין ברכת על נטילת ידיים לבין האכילה. ידידי, אשמח להיות בקשר ולעזור לך עוד בכל מה שאוכל, בתשובות לשאלות, בהכוונה ובעזרה ליצירת קשר עם אנשים באיזור המגורים שלך. אתה מוזמן לשמור איתי קשר דרך האימייל, ואשתדל לענות בהקדם. בברכת הצלחה רבה, ועלה והצלח הרב יצחק גרינבלט zahig1 gmail.com
שאלה: בדיקת תותים: בהמשך לתשובת הרב, הרי התות הוא פרי רך ולא ניתן לשפשו עם סקוצ? אם הרב התכוון בעדינות אז ניתן להשרות במים עם סבון ולשטוף במים? השאלה נשאלה בהמשך לשאלה "אכילת תותים ותירסים"
תשובה: אם משרים במים עם סבון כמה זמן וחותכים את העלה ירוק ושוטפים, זה מספיק. קשה לומר באופן חד משמעי כי זה תלוי בעונה ובגידול וכד'. כשיש לחשוש, צריך לשפשף עם סקוטש (מעין ליפה).
שאלה: דיוק לשוני בפרשת  וארא : אני קורא בתורה את פרשת וארא, וממש מפריע לי שפעם אחת כתוב "ויעשו גם הם חרטומי מצרים בלהטיהם כן" (ז יא) ואחרי זה כתוב "ויעשו כן חרטומי מצרים בלטיהם" (ז כב), למה בהתחלה כתוב בלהטיהם ואחרי זה כתוב בלטיהם?
תשובה: עיין בפירוש הנצי"ב העמק דבר על פסוק יא שמסביר את העניין. הגמרא במסכת סנהדרין (סז, ב) אומרת ש"בלהטיהם" הכוונה למעשה כשפים ואילו "בלטיהם" הכוונה למעשה שדים. החרטומים היו ברמה גבוהה יותר מהמכשפים וידעו לעשות גם במעשה שדים. במקרה של התנין הדבר היה קל בעיני החרטומים ולכן לא השתמשו במעשה שדים אלא רק בכישוף "בלהטיהם". במקרה של הדם היה צריך להשתמש בשדים ולכן מוזכרים בפסוק רק החרטומים ולא המכשפים.
שאלה: ייחוד עם קרובים מאומצים: הרב, א. בחורה שגדלה בלי אבא וגיסים שלה מכירים אותה מגיל קטן (7 בערך) והם ממש כמו אבא בשבילה. הבנתי שאפשר להקל בנגיעה. 1. האם אפשר להקל גם בייחוד בדרך ארעי? 2. האם מותר לה להיות לידם עם מכנס וחולצת פיג מה? (רחבים,לא צמודים). ב. בחורה שגידלה את אחיינים שלה ממש מיינקות - חיתלה אותם, קילחה אותם וכו. האם מותר לה להמשיך לשמור על האחיין בן ה-9? מצד דיני ייחוד.
תשובה: יש לדמות את דין יחוד לדין נגיעה. הציץ אליעזר מתיר יחוד של בן מאומץ עם אמו ושל בת מאמצת עם אביה. אלא שהוא מדבר על אימוץ מגיל צעיר מאוד בעוד שאתה מדבר על גיל 7.
שאלה: איך ברכות מרב מועילות: אני אשתדל לא להאריך ואנסה לנסח את שאלתי בקיצור. מבחינת התפיסה שלי ממה שלימדו אותי והפנמתי - אין לנו בחירה חופשית שתחומי החיים השונים שלנו אלא רק בדרך קבלת הדברים וכיצד ישפיעו על חיינו, הכל בידי שמים חוץ מיראת שמים. וכמו שנאמר שבניי חיי ומזוני קבועים לאדם מששת ימי בראשית והזיווג שלו וכו וכו. עכשיו לשאלה: כיצד מסתדר הדבר עם ברכות שניתנות? לדוגמא ברכה מרב או "מופת" של רב (שלא ניתן לשנות מזל כמו בגמרא על התנא שאני לא זוכר את שמו שעל מנת לשנות את מזלו היה צריך הקב"ה להחריב את העולם ולברוא אותו מחדש) או אפילו בברכת אורח בברכת המזון שמברכים אותו, הרי הכל קצוב כבר מלמעלה, ועוד ועוד דוגמאות רבות. אף מהגמרא ששינן דוגמאות שאם האדם יעשה כך אז יענש כך ואם כך אז ירוויח כך (וידוע הדבר גם שציבור מקבל שכר או עונש בעולם הזה ויחיד, לרוב, מקבל בעולם הבא בלבד). כיצד הדבר מסתדר עם ההשגחה הפרטית והגזירה?
תשובה: לך, נחלקו רבותינו בשאל הבחירה החופשית של האדם. יש הסבורים שלמעשה הבחירה החופשית של האדם מצטמצמת לכוונה שהוא מכוון בשעה שהוא פועל או לצורה שוא מקבל את מה שקורה לו, כפי שכתבת. (כיוון זה נמצא בעיקר בספריו של האדמו"ר מאיזבצה "מי השילוח") אבל יש חכמים הסבורים שיש לאדם בחירה חופשית לא רק מה לחשוב אלא גם מה לעשות, בכל פעולה הקשורה לייראת שמים וקיום מצווה או עבירה. לדוגמה: האם לשאת אישה - זה לא נגזר על אדם, מפני שזו מצווה ואילו היה נגזר על האדם שישא אישה הרי שלא הי מקבל שכר על מצווה זו כיוון שעשה אותה בעל כורחו, וכן בכל דבר מצווה. ולמעשה רוב הפעולות שהאדם עושה בחייו קשוות ליראת השמים שלו (כגון פרנסתו עוד). ומרן הרב קוק כתב שאלו ואלו דברי אלוקים חיים ויש דרגות ביכולת הבחירה של האדם. ואף על פי שיש יכולת לאדם לבחור ולהחליט האם לקיים מצווה או לעבור עבירה, גם בפעולה שהאדם עושה יש צד שהוא בחירה שלו וצד שהוא בגזירת שמים. מכל מקום, בין אם כך ובין אם כך, הסביר ר' ישעיה הלוי בספרו "שני לוחות הברית" שהקב"ה גוזר על כל אדם כמה גזירות, לא רק גזירה אחת. כלומר, אם היא יהיה במדרגה א' - יגזר עליו כך, ואם יעלה למדרגה ב' - אחרת, וכן הלאה. נמצא שכשהאדם עולה ממדרגה למדרגה, הגזירת לא משתנית, למרות שמה שהוא מקבל משתנה. מרן הרב מסביר שכך הדבר בתפילה. התפילה אינה משנה את ההחלטה האלוקית ואת הגזירה האלוקית, אבל היא משנה את האדם שמתפלל, והוא מתעלה, ולכן הוא נכלל כעת בגזירה אחרת. גם לברכה של צדיק יש ערך של תפילה, כאילו הצדיק מתפלל לה' ומבקש על האדם אותו הוא מברך - ובתפילתו הוא מעלה את אותו אדם - ולכן משתנה הגזירה שנגזרת עליו. וודאי שאם אדם מחליט לחוט שהוא יענש (בזה או בבא) מפני שהדבר נעשה בבחירתו והאחריות עליו. יום נעים
שאלה: החלטה לאיזה זרם להשתייך: אני בתהליך חזרה בתשובה אולם אני לא יודע לאיזה זרם לשייך את עצמי. כיפות סרוגות, חב"ד, חרדי ספרדי וכו. אבי יוצא עירק. האם תוכלו לתת לי הסבר איך לבחור לאן להשתייך?
תשובה: ב"ה מאוד שמחתי לקרוא על תהליך התשובה שלך, והינני לברך אותך שתהיה לך הצלחה רבה ושתזכה להמון שמחה ועונג רוחני בהמשך התהליך הנפלא שלך. אין ספק שהדבר החשוב ביותר זה לחזור בתשובה, לבנות מחדש את הקשר עם אבינו שבשמים. הזרמים השונים הם בתוך בנית הקשר שכל אחד מוצא את הנתיב המתאים לו ושהוא מרגיש הכי קשור אליו, אך חשוב מאוד לזכור שהכל בתוך הזרם הכללי של קשר עם ה' ושכולם אהובים בעיני ה'. באופן הכללי אין קשר מיוחד בין העדה של האבא לבין הזרם שבו האדם בוחר לעבוד את ה', אלא בהתאמה האישית של האדם. אני לדוגמא, בחרתי לי את הזרם הדתי לאומי, כי בו אני מרגיש שיש את הדרך שמתאימה לי לבנות את הקשר עם אבינו שבשמים. מתוך לימוד הדרכים השונות חש אני שזרם זה הוא המתאים לי, ושהוא נותן לי את התשובה השלמה ביותר לאיך לחיות ומה לחשוב וכו'. רואה אני בדרך הזו את האמת שלי, ואת הטוב בשבילי. יחד עם זה חי אני בתוך העם ורואה את הזרמים השונים, את היופי שבהם ושמח בהם. אוהב אני את חבד ואת החרדי הספרדי ואת כולם, ומרגיש שהם אחים שלי. ולכן אני מציע את הדרך שלי ושמח לשמוע על כל אחד שמצא את הדרך שלו, גם אם היא לא ממש הדרך הפרטית שלי, והעיקר בעיני הוא האמת שהאדם הולך בה בדרך שלו, ואז אני מאמין שהוא יזכה באמת גם להתקדמות שלו וגם לתרום לעם ישראל כולו את החלק שלו במכלול הקשר עם ה'. אתה מוזמן לבדוק ולהכיר את הזרמים השונים ולמצוא את המקום שלך, אך זכור שאתה לא שופט את האחרים אלא רק בוחר מה מתאים לך. שתהיה לך המון המון הצלחה הרב יצחק גרינבלט zahig1 gmail.com
שאלה: אכילת אצל מארחים שמקפידים על הכשר רבנות: אני משתדל לאכול בכשרות מהדרין גם במסעדות וגם בקניית מוצרים לבית. 1. האם כשאני מתארח אצל מישהו שמקפיד רבנות מותר לי לאכול אצלו: א. בשרים (אני אשכנזי). ב. עופות. ג. מוצרי חלב. ד. ירקות. 2. האם מותר לאכול את הדברים המצוינים לכתחילה בלי לשאול? 3. אם יש חשש שהמארח יפגע אם תשאל על רמת הכשרות ו או לא תאכל את האוכל בגלל אי הקפדה על מהדרין? השאלה נשאלה בהמשך לשאלה "אכילת אצל מארחים שמקפידים על הכשר רבנות"
תשובה: בשר - אם אתה מקפיד לאכול רק בשר חלק הוא לא ייפגע אם תאמר לו זאת ותעדיף בשר עוף או שלא תאכל בשר כלל. עוף - מה רע ברבנות? חלב - על מה אתה מקפיד בחלב? ירקות - אם אתה חושש להפרשת מעשר תפריש בעצמך ותשאיר בשולי הצלחת.
שאלה: שימוש בדו"ח מוכן למטלה לימודית: אני לומדת באוניברסיטה. מדי שבוע עלי להגיש דו"ח מעבדה - תוצאות הניסויים שבוצעו וניתוח המסקנות. האם מותר להעזר בדו"ח שנעשה בשנים קודמות? יש לציין שאני משנה את התוצאות אך לרוב ההסברים נשארים זהים. לעיתים משנה את הניסוח. אך השימוש בדו"ח הישן משפר את הציון. הדו"ח נעשה בקבוצה של 4 סטודנטיות, אם אסור, מה עלי לעשות (לא בטוח שיסכימו לוותר על הדו"ח הישן, לא כולן שומרות תורה ומצוות)?
תשובה: אם מדובר בשקר - אסור לשקר.
שאלה: לקיים מצוות לעילוי נשמת גוי: ידוע שליהודי יש נשמה ולגוי יש רק נפש. שמעתי מרב כלשהו שאמר שאפשר לקרוא תהילים לזכות בדואי,לדוגמא, שנהרג במלחמת ישראל. האם קריאת תהילים עבור גוי מעלה את נפשו בעצם? אני שואל כי יש נער שנפטר לפני כמה שבועות, כנראה גוי, שחיזק אותי בצורה חזקה מאוד בהתגברות על דברים רעים,בהתחזקות בבטחון בה ובלהיות אופטימי. כשאני מתעצל במצוות מסוימות ונזכר בו, אני לרוב מיד מקיים את המצווה וחושב."אם הוא היה יהודי הוא בטח היה מקיימה". או אם אני ח"ו בא לעשות עבירה, אני נזכר בו ולא עושה אותה. בעצם דמותו עולה לי בראש ומחזקת אותי. האם מותר לקרוא תהילים עבור הנער הזה שהוא כנראה גוי, ומה זה בעצם עושה לו? ובקשר למעשים הטובים שאני עושה כשאני נזכר בו, האם הם נזקפים גם לזכותו? ואולי יתכן שהוא יהודי שהתגלגל להיות גוי כדי לעבור תיקון? זה חשוב לי לדעת.
תשובה: נראה לעניות דעתי, שאם גוי עשה טובה אפשר לקרוא עבורו תהלים וזה מועיל לו במקום שהוא נמצא. כמו שאמרו ח שאברהם הועיל בזכותו לתרח אע"פ שלא מצאנו שתרח התגייר.
שאלה: שאלה בדין מרא דאתרא בזמננו: ב"ה הרב, אני "סרוג" הגר ביישוב שעבר תהפוכות בהרכב אוכלוסייתו. תחילה "סרוגים" לאחר מכן "חרדים" וכעת חזרו סרוגים כדי לחזק את היישוב (שהיה קפוא במשך שנים) וכחצי תושביו "סרוגים". רב היישוב הוא חרדי ופסיקותיו מאד חרדיות בנושאים רבים - בעיקר ציבוריים. לעיתים יוצא שהוויית חייו של יותר ממחצית תושבי יישוב שונה מהוויית פסיקתו של הרב. והדבר מגיע לידי ביטוי גם בעניינים ציבוריים. רציתי לשאול האם חובה לשאול את הרב בכל דבר (נפק"מ לעבור ליישוב אחר) או שיש בכך גדרים?
תשובה: בכל עניין ציבורי צריך לשמוע לרב המקום. כדאי לשוחח איתו ולבקש שיקח בחשבון את הציבור הציוני, ואם לא ירצה אפשר לשקול לעבור למקום אחר, אם התייחסותו לציבור הציוני היא מעל לכח הסבל. וכדאי למצות כל דרך ל לפני שבאים למאבק שכולם ח"ו יסבלו ממנו.
שאלה: האם באמת אני שברתי את המכשיר?: לרב, אני היום בת 23. כשלמדתי בבית הספר היסודי שיחקתי עם מכשיר של בית הספר, כעבור כמה זמן המכשיר נמצא שבור. המורה שאלה מי שבר את המכשיר ואני טענתי שלא אני ששברתי אותו. מכיוון שלא נמצאה האשמה המורה ביקשה שכל אחת מהכיתה תשלם סכום סמלי כדי שנוכל לקנות לבית הספר מכשיר חדש-וכך היה. במשך השנים כל פעם שנזכרתי במקרה לא הצלחתי לחשוב אם באמת אני שברתי אותו או שלא. יכול להיות שבגלל שכ"כ ניבהלתי מהמקרה הכחשתי את זה ששברתי - אבל לא באמת ידעתי. בזמן האחרון פתאום עלתה בי מעין הרגשה ברורה שאכן אני עשיתי זאת ואני זאת ששברתי את המכשיר. (ועדיין. זאת רק הרגשה, אולי זה לא נכון). ורציתי לשאול - מה עלי לעשות? אני חושבת שהמכשיר עלה בסביבות 200 ש"ח זה מה שזכור לי - אבל אני ממש לא בטוחה. וכן לא זכור לי כמה בנות היינו בכיתה ואני לא זוכרת את כל מי שלמדה איתי בכיתה. (אני זוכרת חלק מהן). אשמח לדעת מה עלי לעשות רבה. בשורות טובות.
תשובה: תשובה: אם את משוכנעת שאכן את שברת, יתכן שהיית צריכה לחפש את הבנות ששילמו באשמתך ולהשיב להן. אך כיון שאת מסופקת בעובדות בכלל ובזהות הבנות בפרט, נראה שאת פטורה ואין מה לעשות כרגע בנידון. עלייך להמתין עד שיבוא אליהו ואז לשאול אותו מה לעשות. חשוב להוסיף- כתבת שהמקרה היה בביה"ס יסודי כך שאפילו אם אכן את שברת היית פטורה כדין קטנה שהזיקה. הרב ינון זמיר
שאלה: דיני קעקוע לחוזרת בתשובה: בהמשך לשאלה, רציתי לשאול שאלה משלי. אני בחורה חוזרת בתשובה מזה כשנתיים. מאוד התחזקתי בהרבה מאוד דברים אבל יש משהו אחד שקצת מפריע לשקט הנפשי שלי. לפני כמה שנים עשיתי 2 קעקועים. הבנתי שיש כמה דרכים מאוד יקרות להסרת קעקועים ושלא תמיד זה מסיר את הקעקוע 100 אחוז. האם מספיק שהאזורים בהם הקעקועים נמצאים מכוסים תמיד? בנוסף, נראה לי שזה עלול לפגוע במקרה שאני אכיר בחור ואספר לו על הקעקועים. האם לספר ישר בהתחלה או לחכות קצת? השאלה נשאלה בהמשך לשאלה "קעקוע וחזרה בתשובה"
תשובה: האיסור הוא בעצם עשיית הקעקוע. בדיעבד, אחרי שהוא כבר קייים, אין חובה הלכתית להסירו ודי לכסותו. אך אם אפשר להסירו במחיר סביר ובלי כאבים גדולים מומלץ לעשות כן. אין צורך לספר על כך בפגישות הראשונות. בהצלחה.
שאלה: גירושים בשנת אבל: האם זוג שמתגרש בהסכמה ואחד מבני הזוג שרוי בשנת אבל, האם הם יכולים להתחיל בהליך הגרושים?
תשובה: מותר להתגרש בשנת אבל בשורות טובות
שאלה: חתונה בשנת אבל- חתן ספרדי: הארוס שלי ואני רוצים להתחתן.לא קבענו תאריך. אביו נפטר באוקטובר. ישנה אפשרות לקיים חתונה רגילה? עם שמחה אמיתית מוסיקה וכו'. מה אמור החתן לעשות במצב כזה? השאלה נשאלה בהמשך לשאלה "חתונה של אבל והכנות לחתונה"
תשובה: מותר לערוך שמחת נישואים ללא הגבלה, אבל כדאי להתחשב ברגשות החתן ובני משפחתו וקצת לצמצם בתזמורת ולסדר את החתונה יותר בשלווה. ובזכות זאת תזכו לחיות יחד חיים טובים ומבורכים.
שאלה: לאפות לחמניות פרווה בתרור בשרי: בס ד : אם אופים לחמניות בתבנית פרווה, בתנור בשרי לא בן יומו, הלחמניות הן פרווה ומותר לאכל אותן עם חלב ממש או הן בחזקת בשרי ואסור לאכול עם חלב? (לפי האשכנזים) תזכו למצוות השאלה נשאלה בהמשך לשאלה "הכנת חלות לקראת שבת"
תשובה: מותר לאכול אותם עם חלב.